**DODATOK č. 2**

Štatút Rady školy pri ZŠ s MŠ M. R. Štefánika, Grösslingová 48, 811 09 Bratislava

**Článok VI**

**Pravidlá rokovania rady školy sa dopĺňa bodom (12 ) :**

(12) V neodkladných a odôvodnených prípadoch môže predseda rady školy vyzvať členov rady školy na prijatie uznesenia mimo zasadnutia rady školy spôsobom per rollam, a to nasledovným postupom:

a/ ak predseda rady školy vyzve členov rady školy, aby sa uznášali hlasovaním per rollam, zašle výzvu formou elektronickej správy na e-mailovú adresu každého člena rady školy a určí zapisovateľa,

b/ výzva obsahuje:

1. navrhovaný materiál, ak ide o vec, ktorá by sa štandardne predkladala na zasadnutie rady školy spolu s materiálom,

2. jednoznačný a výstižný popis veci, o ktorej sa má prijať uznesenie, uvedenie informácií relevantných pre rozhodovanie členov rady školy o veci a návrh uznesenia, ak vec nevyžaduje predloženie návrhu materiálu,

3. dôvody rozhodovania mimo zasadnutia rady školy spôsobom per rollam,

4. termín, do ktorého je možné hlasovať (najmenej tri pracovné dni od zaslania výzvy),

5. možnosti hlasovania za návrh uznesenia „ZA“, „PROTI“ alebo „ZDRŽIAVAM SA HLASOVANIA“, z ktorých člen rady školy uvedie v elektronickej správe len jednu možnosť, inak je jeho hlasovanie neplatné.

c/ v odôvodnených prípadoch môže predseda rady školy čas určený na hlasovanie per rollam primerane skrátiť alebo predĺžiť.

d/ hlasovanie spôsobom per rollam je platné, ak sa ho zúčastní nadpolovičná väčšina všetkých členov rady školy.

Bratislava 21. október 2021